钦定古今图书集成/历象汇编/岁功典/第066卷 > 七夕南定楼饮同官 魏了翁
## 钦定古今图书集成/历象汇编/岁功典/第066卷 > 七夕南定楼饮同官 魏了翁

“谁将明星贴天宇，州国宫垣象官府。更将四七随天
旋，常以昏中殷四序。迢迢河汉衡秋旻，前有苍龙履
元武。牵牛正向西南来，左右两旗北河鼓。鼓星之侧
为天桴，鼓上三星为织女。何年人号天女孙，便把牛
郎拟夫妇。不知此是天关梁，河汉之精有常度。晦明
伏见莫非教，肯为文人给嘲侮。班曹庾谢犹讆言，世”
上儿曹更堪数。临风三诵《大东诗》，须信词章有今古。